钦定古今图书集成/明伦汇编/闺媛典/第079卷 > 杨圣化妻吕氏〈二妹附〉
## 钦定古今图书集成/明伦汇编/闺媛典/第079卷 > 杨圣化妻吕氏〈二妹附〉

按《汝宁府志》：“吕氏，上蔡儒士杨圣化妻。其妹适茂才
张芳远。崇祯己卯，流寇犯黄埠砦，吕姊妹与其夫皆
在焉。夫令其走避，并曰：‘君等速去，我两人当就死。倘
出而遇贼，欲死无及矣’。遂同自缢。越二年，其季妹适
郡人李华。壬午冬，贼破郡城，华亦劝之出，谓婢曰：‘贼
众蜂聚，出将焉往？昔我两姊皆守节死，我岂独生乎’？”
绐婢出，即自缢。